32006R0936
L 172/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 936/2006 НА КОМИСИЯТА
от 23 юни 2006 година
за откриване на покана за участие в тръжна процедура за рефинансиране на износ на обикновена пшеница за определени трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара за зърнени култури (1), и по-специално член 13, параграф 3 от него,
като има предвид, че:
(1)
Като се отчита настоящата ситуация на пазара за зърнени култури, следва да се открие покана за участие в търг за рефинансиране на износ на обикновена пшеница, в съответствие с член 4 от Регламент (ЕО) № 1501/95 на Комисията от 29 юни 1995 г. относно определяне на някои подробни правила за прилагането на Регламент (EИО) № 1766/92 на Съвета за предоставяне на възстановявания при износ за зърнени култури и мерките, които следва да се вземат в случай на нарушаване функционирането на пазара на зърнени култури (2).
(2)
Правилата на тръжната процедура, които трябва да се следват за създаване на рефинансиране за износ, са посочени в Регламент (ЕО) № 1501/95. Изискванията по тази процедура включват задължение да се представи молба за разрешение за внос и се предостави гаранция. Ставката на тази гаранция следва да се установи.
(3)
Трябва да се посочи конкретен период на валидност на лицензиите, издадени по тази покана за участие в търг. Този период на валидност следва да е съизмерим с изискванията на световния пазар за 2006-2007 пазарна година.
(4)
За да се гарантира равноправното третиране на всички страни, всички издадени лицензии следва да имат един и същ период на валидност.
(5)
За да се предотврати повторният внос, износът по тази покана за участие в търг следва да се ограничи до определени трети страни.
(6)
Задоволителното действие на тръжните процедури за износ изисква да се определи минимално количество и да се посочи крайният срок и начинът на предаване на предоставените оферти на компетентния орган.
(7)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
1. Съгласно член 4 от Регламент (ЕО) № 1501/95 се открива покана за участие в търг за рефинансиране на износ.
2. Поканата за участие в търг има за предмет обикновена пшеница за износ до различни дестинации, с изключение на Албания, България, Хърватия, Босна и Херцеговина, Сърбия и Черна гора (3), Бивша югославска република Македония, Лихтенщайн, Румъния и Швейцария.
3. Поканата за участие в търг е открита до 28 юни 2007 г. По време на този период ще се провеждат ежеседмични търгове. Количествата и датите за представяне на офертите се излагат в известието за покана за участие в търг.
Независимо от член 4, параграф 4 от Регламент (ЕО) № 1501/95, срокът за представяне на оферти за първата частична покана за търг е 6 юли 2006 г.
Член 2
Офертите са валидни само ако покриват количество от най-малко 1 000 тона.
Член 3
Гаранцията, посочена в член 5, параграф 3, буква а) от Регламент (ЕО) № 1501/95, е 12 ЕUR на тон.
Член 4
1. Чрез дерогация от член 23, параграф 1 от Регламент (ЕО) № 1291/2000 на Комисията (4) лицензиите за износ, издадени в съгласие с член 8, параграф 1 от Регламент (ЕО) № 1501/95, по смисъла на определяне на техния период на валидност, се считат за издадени в деня, в който се представи офертата.
2. Лицензиите за износ, издадени по поканата за участие в търг, предвидена в настоящия регламент, са валидни от датата на тяхното издаване, по смисъла на параграф 1, до края на четвъртия месец след това.
Член 5
Държавите-членки изпращат на Комисията по електронен път представените оферти в срок от един час и половина от изтичането на седмичния срок за подаване на оферти, така както е посочено в известието за покана за участие в търг, като се използва формулярът, показан в приложението.
Ако не бъдат подадени никакви оферти, държавите-членки информират Комисията в рамките на срока, цитиран в първия параграф.
Посочените срокове за представяне на офертите са в брюкселско време.
Член 6
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юни 2006 година.